Kamu bisa jelasin ke aku soal Klemens von Metternich dalam bahasa melayu?

Klemens Wenzel Nepomuk Lothar, Prince von Metternich-Winneburg zu Beilstein (; 15 Mei 1773 – 11 Jun 1859) ialah seorang diplomat Austria dan negarawan antara yang terpenting dalam era beliau. Berkhidmat sebagai Menteri Luar Negeri dalam Empayar Austria sejak 1809 dan sebagai canselor ketika 1821 sehinggalah pada revolusi liberal 1848 yang memaksanya untuk meletak jawatan.

Antara tugasan pertamanya ialah untuk meredakan kepanasan politik dengan Perancis dan termasuklah perkahwinan Napoleon dengan Austria Marie Louise. Tidak lama kemudian, dia mengusaha kemasukan Austria untuk bersekutu dalam Perang Enam Pakatan. Dia menandatangani Perjanjian Fontainebleau kepada penyingkiran Napoleon dan mengetuai perwakilan Austria di Kongres Vienna yang membahagikan pasca Napoleonik Eropah dengan kuasa-kuasa besar. Beliau telah dianugerahkan gelaran Putera Se-Oktober 1813 atas jasanya berkhidmat kepada Empayar Austria. Dalam bawah jagaannya, Sistem Metternich dalam kongress antarabangsa bersambung lagi sedekad setelah Austria menyebelahi Russia serta Prussia. Menandakan paras tertinggi dalam kepentingan diplomatik dan selepas itu Matternich perlahan-lahan terpinggir dari diplomasi antarabangsa. Asalnya Metternich memegang jawatan Canselor Negeri dari 1821 sehingga 1848 di bawah Francis I dan anaknya Ferdinand I. Setelah ringkasan penyingkiran di London, Brighton, dan Brussels yang berakhir pada 1851, dia kembali ke Mahkamah Viennese untuk menawarkan nasihat kepada pewaris Ferdinand, Franz Josef. Metternich meninggal dunia pada 1859 ketika umur 86 tahun.

Dilahirkan dalam rumah keluarga Metternich pada 1773, merupakan anak kepada seorang diplomat. Dia dinamakan atas nama moyangnya, Clement-Wenceslas, Archbishop of Trier. Metternich menerima pendidikan tinggi di Universiti Strasbourg dan Mainz. Dia membantu semasa penobatan Francis II pada 1792 dan juga yang terdahulunya, Leopold II pada 1790. Selepas perjalanan singkatnya ke England, Metternich diangkat sebagai duta Austria ke Belanda untuk sementara waktu sejak negaranya di bawah kawalan Perancis pada tahun hadapan. Dia mengahwini isteri pertamanya, Eleonore von Kaunitz (dari keturunan Karolina Legnica-Brieg) pada 1795 yang membantunya masuk ke masyarakat Vienna. Walau mengalami beberapa masalah rumah tangga, dia terkesan dengan kematian isterinya pada 1825. Perkahwinan keduanya ialah dengan Baroness Antoinetter Leykam pada 1827 yang meninggal dunia pada 1829. Selepas itu, dia mengahwini Countess Melanie Zichy-Ferraris pada 1831 dan meninggal dunia 5 tahun sebelum kematian suaminya. Sebelum mengambil alih jawatan Menteri Luar Negeri, Metternich sudah menyandang beberapa jawatan kecil termasuklah sebagai duta besar di kerajaan-kerajaan Sachsen, Prusia dan Perancis. Salah seorang anak lelakinya, Richard von Metternich juga seorang diplomat yang berjaya dimana 12 belas anaknya juga mewarisi bakat yang sama. Mengikut tradisi konservatif, Metternich lebih kepada keseimbangan kuasa, khususnya seperti menentang hasrat Rusia meluaskan tanah jajahannya di Eropah dan juga tanah jajahan Kerajaan Uthmaniah. Beliau tidak menyukai liberalisme dan berusaha untuk mencegah perpecahan Empayar Austria, sebagai contohnya dengan menghapuskan pemberontakan nasionalis dalam Austria dari utara Itali. Di tempat asalnya, dia meneruskan polisi yang sama dengan membuat tapisan dan memasang rangkaian pengintip yang luas untuk menyekat kekecohan.

Metternich dipuji dan dikeji atas beberapa dasar yang dilaksanannya. Penyokongnya mengatakan bahawa dia mengetuai ke atas "Sistem Kongress", dimana diplomasi antarabangsa membantu mencegah peperangan besar di Eropah. Sifatnya sebagai diplomat dipandang tinggi sehingga ada yang menyatakan pencapaiannya sebagai cahaya yang turun atas meja rundingannya. Keputusannya untuk menentang perluasan Rusia dilihat sebagai antara yang terbaik. Pengkritik menggambarkan dia seperti seorang yang mempunyai pemikiran syak-wasangka, prinsip-prinsip koservatif yang melampau dan tak dapat dijangka tindakannya. Mereka berpendapat dia dapat melakukan banyak perubahan untuk menjamin masa depan Austria dimana sebaliknya berlaku. Pada 1817, usul untuk pembaharuan pentadbiran telah ditolak dan penentangannya terhadap nasionalisme Jerman dipersalahkan kerana penyatuan Jerman di bawah pengaruh Prusia dan bukannya Austria. Sejarawan lain berpendapat bahawa beliau mempunyai kuasa yang lebih rendah dari apa yang dikatakan dan dasar beliau hanya dilaksanakan bersesuaian dengan pandangan maharaja.